Na osnovu člana 38 stav 1 tačka 2 Zakona o lokalnoj samoupravi ( “Službeni list Crne Gore”, broj 02/18) i člana, 14 stav 1 alineja 15 Statuta Opštine Tivat ( “Službeni list Crne Gore-opštinski propisi”, broj 24/18) Skupština opštine Tivat, na sjednici održanoj dana 25.04.2019.godine, donijela je

**O D L U K U**

**o izmjeni i dopuni Odluke o stipendiranju studenata**

Član 1

Ovom odlukom vrši se izmjena i dopuna Odluke o stipendiranju studenata ( “Sl.list Crne Gore-opštinski propisi”, br.10/12, 3/13, 35/15), u daljem tekstu :Odluka.

Član 2

 U članu 1 Odluke poslije tačke 3 dodaje se tačka 4, koja glasi : ” master ( postdiplomskih) studija”.

Član 3

Član 3 Odluke o stipendiranju studenata , mijenja se i glasi:

“Sredstva za dodjelu stipendije obezbjeđuju se u Budžetu opštine Tivat.

Stipendije se dodjeljuju za jednu studijsku godinu i isplaćivaće se mjesečno za deset mjeseci studijske godine.

Visina stipendije iznosi 70 eura mjesečno za studente sa prosječnom ocijenom od 9 do 9,5.

Visina stipendije iznosi 100 eura mjesečno za studente sa prosječnom ocjenom od 9,5 do 10.

Visina stipendije iznosi 100 eura mjesečno za nosioce diplome “Luča”.

Stipendija se ne isplaćuje za period apsolventskog staža.

Stipendija se dodjeljuje bez obaveze vraćanja.

Član 4

 U članu 5 stav 1 , riječi “*Sekretarijat za upravu i društvene djelatnosti “* zamjenjuju se riječima *“organ lokalne uprave nadležan za poslove obrazovanja”.*

Član 5

Član 10 Odluke se mijenja i glasi:

 “Odluku o dodjeli stipendije, na predlog Komisije, donosi predsjednik opštine.

Predsjednik opštine može, u izuzetnim slučajevima, na predlog Komisije i Odbora za društvene djelatnosti dodjeliti stipendiju i studentima koji ne ispunjavaju uslov iz člana 2, stav 1, alineja 1 ove Odluke.”

Član 6

 Članovi 12,13, 14 i 15 se brišu.

Član 7

Ostale odredbe Odluke ostaju nepromjenjene.

Član 8

Ova odluka stupa na snagu osmog dana od dana objavljivanja u “Službenom listu CG-opštinski propisi” , a primjenjivaće se od 1.septembra 2019.godine.

Broj:0304-637-135

Tivat,25.04.2019.godine

**SKUPŠTINA OPŠTINE TIVAT**

**Predsjednik Skupštine**

**Ivan Novosel, s.r.**